नई दिल्ली: भारतीय कप्तान विराट कोहली इन दिनों अपनी पत्नी अनुष्का शर्मा के विवाहित जीवन का पूरा लुत्फ उठा रहे हैं, लेकिन बावजूद इसके वह 'खास मंच' अभी भी उनके दिल में बसा हुआ है, जिसने उन्हें पहली बार अंतरराष्ट्रीय पहचान दी. विराट कोहली आईसीसी अंडर-19 विश्व कप जैसे मंच की अहमियत बहुत अच्छी तरह जानते हैं. उन्होंने मौजूदा भारतीय युवा खिलाड़ियों को इस मिले मौके का सम्मान करने की बात कही. पृथ्वी शॉ की अगुवाई वाली टीम 13 जनवरी से न्यूजीलैंड में शुरू होने वाले टूर्नामेंट में खिताब हासिल करने की कोशिश करेगी. टीम के कोच राहुल द्रविड़ हैं.